Ngadhënjim mbi vdekjen

Ngadhnjim mbi vdekjen është një film shqiptar, prodhim i Kinostudios "Shqipëria e Re", në vitin 1967. Regjisor i filmit është Gëzim Erebara dhe Piro Milkani, skenaristë Peçi Dado, Gëzim Erebara, Piro Milkani dhe muzika nga Feim Ibraimi. Filmi është i bazuar në ngjarjen reale të dy heroinave Bule Naipi dhe Persefoni Kokëdhima. Premiera e filmit u shfaq më 13 dhjetor 1967, Gjirokastër. “Ngadhnjim mbi vdekjen” është një prej filmave shqiptarë të cilëve iu ndalua qarkullimi për gati dy dekada gjatë periudhës së diktaturës komuniste, për shkak se në film interpreton Edi Luarasi, e dënuar pas Festivalit të 11-të të këngës në Radio Televizion. Versioni i dubluar në gjuhën kineze i filmit ishte jashtëzakonisht popullor për publikun kinez, duke u renditur si filmi më i suksesshëm edhe në shitje biletash deri në fillim të viteve 1990-të. 58 vjet pas realizimit, filmi restaurohet në 4K. 

 Përmbajtja 
Ngjarjet zhvillohen në Luftën e Dytë Botërore. Shqipëria është nën pushtimin nazist. Gjermanët arrijnë të kapin dy vajza të reja dhe i torturojnë ato për të zbuluar lidhjet me lëvizjen komuniste. Në fund, ata i ekzekutojnë duke i varur në litar në mes të qytetit për të trembur dhe terrorizuar popullin. 

 Aktorët 
 Eglantina Kume - Mira
 Edi Luarasi - Afërdita
 Naim Frashëri - Hans von Shtolc, kapiteni gjerman
 Rikard Ljarja - Perlati
 Sheri Mita - Villi Heller, togeri gjerman
 Timo Flloko - Fatosi
 Demir Hyskja - Zyni Shaqiri, spiuni
 Andon Qesari - Skenderi
 Antoneta Fishta - nëna e Mirës
 Drita Haxhiraj - gjimnazistja
 Pandi Raidhi - xha Telo

 Arqile Nesho		 
 Lec Bushati
 Sandër Prosi - mësuesi
 Diana Peza		 
 Fioralba Paço	 
 Saimir Kumbaro		 
 Lec Shllaku
 Petrit Llanaj - Vasili, këpucari
 Xhemil Tagani			
 Zejnulla Hatibi

 Vlerësime 

Filmi u laurua me Çmimin e Republikës të Klasit II për regjinë dhe Klasit III për skenarin, muzikën dhe anën figurative me rastin e 25-vjetorit të Çlirimit të Atdheut dhe të triumfit të Revolucionit Popullor më 1969. 

 Lidhje të jashtme 

 Shiko filmin 
 Restaurimi i filmit

 Referime 
Kategoria:Filma 1967
Kategoria:Filma shqip
Kategori:Filma nga Kinostudio Shqipëria e Re